CELEX: 31987R3137
Language: el
Date: 1987-10-20 00:00:00
Title: Κανονισμός (ΕΟΚ) αριθ. 3137/87 της Επιτροπής της 20ής Οκτωβρίου 1987 περί καταργήσεως του κανονισμού (ΕΟΚ) αριθ. 1677/87 περί παύσεως της αλιείας γάδου από πλοία με σημαία του Βελγίου

Avis juridique important

|

31987R3137

Κανονισμός (ΕΟΚ) αριθ. 3137/87 της Επιτροπής της 20ής Οκτωβρίου 1987 περί καταργήσεως του κανονισμού (ΕΟΚ) αριθ. 1677/87 περί παύσεως της αλιείας γάδου από πλοία με σημαία του Βελγίου  

Επίσημη Εφημερίδα αριθ. L 298 της 22/10/1987 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 3137/87 ΤΗΣ ΕΠΙΤΡΟΠΗΣ  της 20ής Οκτωβρίου 1987  περί καταργήσεως του κανονισμού (ΕΟΚ) αριθ. 1677/87 περί παύσεως της αλιείας γάδου από πλοία με σημαία του Βελγίου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), και ιδίως το άρθρο 11 παράγραφος 3,  Εκτιμώντας:  ότι με τον κανονισμό (ΕΟΚ) αριθ. 1677/87 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 1791/87 (3), επαύθη η αλιεία γάδου στα ύδατα των διαιρέσεων CIEM VII (εκτός VII a), VIII, IX, X· COPACE 34.1.1 (ζώνη ΕΟΚ), από πλοία με σημαία του Βελγίου ή νηολογημένα στο Βέλγιο από τις 29 Ιουνίου 1987·  ότι ο κανονισμός (ΕΟΚ) αριθ. 2999/87 του Συμβουλίου (4) τροποποίησε τις ποσοστώσεις για το γάδο στα ύδατα των διαιρέσεων CIEM VII (εκτός VII a), VIII, IX, X· COPACE 34.1.1 (ζώνη ΕΟΚ), που ορίζονται από τον κανονισμό (ΕΟΚ) αριθ. 4034/86 του Συμβουλίου της 22ας Δεκεμβρίου 1986 περί καθορισμού για ορισμένα αποθέματα ιχθύων ή ομάδες αποθεμάτων ιχθύων που βρίσκονται στην αλιευτική ζώνη της Κοινότητας, του προσωρινού συνόλου επιτρεπόμενων αλιευμάτων για το 1987, του προσωρινού μεριδίου αυτών των αλιευμάτων που χορηγείται στην Κοινότητα, της κατανομής του μεριδίου αυτού μεταξύ των κρατών μελών και των όρων υπό τους οποίους το σύνολο επιτρεπομένων αλιευμάτων είναι δυνατό να αλιευθεί (5)· ότι, κατά συνέπεια, πρέπει να επιτραπεί η αλιεία του γάδου στα ύδατα των διαιρέσεων CIEM VII (εκτός VII a) VIII, ΙΧ, Χ· COPACE 34.1.1 (ζώνη ΕΟΚ) από σκάφη με σημαία του Βελγίου ή νηολογημένα στο Βέλγιο·  ότι, ως εκ τούτου, είναι απαραίτητο να καταργηθεί ο κανονισμός (ΕΟΚ) αριθ. 1677/87,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1677/87 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Οκτωβρίου 1987.  Για την Επιτροπή  Antonio CARDOSO E CUNHA  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 257 της 12. 6. 1987, σ. 7.  (3) ΕΕ αριθ. L 168 της 27. 8. 1987, σ. 30.  (4) ΕΕ αριθ. L 235 της 11. 12. 1986, σ. 2.  (5) ΕΕ αριθ. L 376 της 31. 12. 1986, σ. 39.